NaiveNeuron/SloPal huggingface dataset:
Kolíková, Mária, ministerka spravodlivosti SR (2022-02-15):
Ďakujem veľmi pekne, pán predsedajúci, za slovo. Vážené panie poslankyne, vážení páni poslanci, dovolím si uviesť vládny návrh zákona k Mestskému súdu Bratislava? Bratislava. Som presvedčená, že Bratislava dnes si zaslúži moderné justičné prostredie pre každého zamestnanca, sudcu. Som presvedčená, že si to zaslúži aj každý občan, každý obyvateľ Bratislavy, ktorý ide na súd a potrebuje vyriešiť svoju vec. Som presvedčená, že každý sudca v rámci Bratislavy má právo na to, aby mu boli spravodlivo prideľované veci. Spravodlivo znamená, čo sa týka počtu, spravodlivo, čo sa týka zložitosti veci. Máme súdy v rámci Bratislavy, ktoré sú nadmerne zaťažené v rámci jednotlivých agend. Máme sudcov so súdnymi oddeleniami, ktoré sú neprimerane zaťažení. Je naozaj veľkým nedostatkom, že sme nemali doteraz odvahu, aby sme spojili bratislavské súdy do jednej justičnej inštitúcie a zabezpečili, aby sme mali v rámci Bratislavy rovnaký prístup k spravodlivosti. Aby sme zabezpečili, že ak dôjde k výpadku sudcu v rámci jednotlivých agend. Aby naozaj v jednoduchosti mohol iný sudca nastúpiť a rovnomerne mohol byť tento výpadok vyriešený ďalším sudcom, ktorý je špecializovaný v rámci tejto agendy. Veľmi dobre poznáme situáciu na Okresnom súde Bratislava I Niekoľkokrát, niekedy aj niekoľkokrát mesačne, riešime situáciu aj v médiách, ako je zaťažený tento súd. Riešime, ako sa vysporadúva naozaj s ťažkými trestnými vecami práve preto, lebo kauzálne tento súd má najťažšie trestné činy. Som presvedčená, že ako mestský súd by mu veľmi prospelo, aby táto trestnoprávna agenda bola rovnomerne zaťažená medzi sudcov v rámci Bratislavského obvodu, kde majú všetci sudcovia rovnaký plat. Plat majú všetci sudcovia v rámci všetkých okresných súdov. A pritom máme sudcov, ktorí majú naozaj úplne preplnené súdne oddelenia, kde sa nevedia pohnúť. A potom máme sudcov, kde jednoducho s ohľadom na to, ako máme nastavený systém, im nepríde ani toľko, aby boli naozaj plne zaťažení v rámci hlavnej agendy. Preto spájame súdy, a preto chcem spojiť súdy aj v rámci Bratislavy. Kde fakticky neexistuje žiadny argument k tomu, aby sme organizovali päť súdov v rámci jedného mesta. Kde vieme s ľahkosťou prejsť z jedného konca Bratislavy na druhý. Ja si myslím, že príkladom nám naozaj môže byť aj veľký Mestský súd Paríža. Kde niekoľko stoviek sudcov pracuje spoločne. A, samozrejme, že potom tento súd je výnimočný, má výnimočné moderné prostredie, ale nie je problém zorganizovať takúto prácu. A potom každý sudca má naozaj rovnomerné zaťaženie a vieme zabezpečiť rovnaký prístup k spravodlivosti, či je to obchodná agenda, trestná agenda, rodinná agenda, obchodnoprávna agenda. Je to kľúčové a dôležité preto, aby sme aj v Bratislave mali prístup k spravodlivosti pre každého rovnaký, kvalitný a v rýchlo. A to je dôležité. A preto navrhujem presadenie mestského súdu.
Blanár, Juraj, podpredseda NR SR (2023-05-18):
Pán poslanec Dostál, môžete položiť doplňujúcu otázku.
Martinák, Ľuboš, poslanec NR SR (2011-02-09):
Pán predseda, dajte, prosím, hlasovať o vládnom návrhu ako celku v znení schválených pripomienok s návrhom gestorského výboru schváliť.
Beblavý, Miroslav, poslanec NR SR (2015-09-18):
Stačí, keď sa ospravedlním vám, pán predseda? (Prerušenie vystúpenia predsedajúcim.)
Szöllös, Ján, poslanec NR SR (2022-05-04):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný vládny návrh zákona výbory prerokovali do 10. júna 2022 a v gestorskom výbore do 13. júna 2022.
Laurenčík, Milan, podpredseda NR SR (2021-11-24):
Pani poslankyňa Anna Zemanová s faktickou poznámkou, nech sa páči.
Gaborčáková, Soňa, poslankyňa NR SR (2019-10-28):
No dobre, ale teraz sa mi zdalo, že pán Baláž dal ten istý pozmeňovák, čo bolo o cestnej premávke.
Ďuriš Nicholsonová, Lucia, podpredsedníčka NR SR (2016-10-27):
Pán poslanec Poliačik.
P. Paška, predseda NR SR: (2008-12-06):
Ešte raz žiadam navrhovateľov, aby predniesli návrh, na základe ktorého som zvolal túto mimoriadnu 17. schôdzu. Dámy a páni, vzhľadom na to, že navrhovatelia nie sú v sále a keďže v zmysle rokovacieho poriadku táto schôdza nemá ďalší program, aby sme mohli pokračovať v jej rokovaní, v prerokovaní ďalšieho bodu programu, poprosím spoločného spravodajcu z gestorského ústavnoprávneho výboru, aby nás informoval o prerokovaní návrhu vo výboroch.
Paška, Pavol, predseda NR SR (2013-09-05):
Ďakujem pekne, pán predseda vlády. Pán poslanec, nemôžete položiť doplňujúcu otázku vzhľadom na to, že sme vyčerpali limit. Budeme pokračovať otázkami, ktoré smerujú od poslankýň a poslancov k jednotlivým predstaviteľom rezortov. Prvú položil pán poslanec Podmanický a pýta sa pána ministra zahraničných vecí Miroslava Lajčáka: „Vážený pán minister, je v súlade s medzinárodným právom, ak jeden štát chce napadnúť iný štát bez súhlasu Bezpečnostnej rady OSN?“ Pán minister.
Laurenčík, Milan, podpredseda NR SR (2020-04-20):
Pán poslanec Kremský.
Jurinová, Erika, poslankyňa NR SR (2011-05-19):
Vážený pán predsedajúci, vážené pani poslankyne, vážení páni poslanci, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpila v prvom čítaní k vládnemu návrhu zákona, ktorým sa mení a dopĺňa zákon č. 592/2006 Z. z. o poskytovaní finančného príspevku niektorým poberateľom dôchodku a o doplnení niektorých zákonov v znení neskorších predpisov (tlač 341), ako spravodajca určený Výborom Národnej rady Slovenskej republiky pre sociálne veci uznesením č. 59 z 12. mája 2011 a podala spravodajskú informáciu k návrhu zákona. Predseda Národnej rady Slovenskej republiky rozhodnutím č. 334 z 29. apríla 2011 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Cieľom predloženého návrhu zákona je upraviť poskytovanie vianočného príspevku v závislosti od konkrétnych súm dôchodku, pričom okruh oprávnených osôb na nárok zostáva zachovaný. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky vo všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci. (Ruch v sále.)
B. Bugár, podpredseda NR SR: (2003-11-27):
Ľ. Lintner, poslanec: Ďakujem za slovo, pán podpredseda. K niektorým veciam, samozrejme, áno. Všetci si - a vychádza to aj z tých vystúpení, ktoré tu zazneli -, si uvedomujeme, že sa tu stretávame v skutočne vo vážnej záležitosti, ktorá vrhá temné svetlo nielen na samotného pána poslanca Karlina, ale na celý zákonodarný zbor. Ja by som chce pri tejto príležitosti zdôrazniť, že skutočne nie sme tu preto, aby sme rozhodovali o otázkach viny. Sme tu preto, aby sme v takej dôležitej veci dali priestor pre činnosť orgánov, ktoré túto záležitosť vyšetrujú. Chcem ako predseda mandátového výboru skutočne oceniť v tejto záležitosti postoj poslancov Hnutia za demokratické Slovensko, lebo ani pri jednom rokovaní nezaznelo z ich strany žiadne spochybnenie, žiadne postoje, ktoré by súviseli s nejakým náznakom, že ide o politickú účelovosť, skutočne chcem oceniť. Citlivá záležitosť, ktorá zaznela v rozprave, je samozrejme posúdenie žiadosti v otázke umožnenia trestného stíhania a v otázke umožnenia súhlasu s väzbou. Chcem vám ako predseda mandátového výboru povedať - a naznačila to už aj pani poslankyňa Sabolová -, podľa môjho názoru sú jednoznačné dôvody na to, aby sa vyjadril súhlas aj na väzbu. Nebola ešte uskutočnená konfrontácia práve preto, že sa nemohli s pánom poslancom Karlinom, práve preto, že Národná rada nevyjadrila súhlas, tak nemohli byť s ním žiadne kroky vykonané. To znamená, nie je uskutočnená ani konfrontácia s podnikateľom a ja sa domnievam, že práve tá je dôležitá a tam by sa nemal uskutočniť žiadny kontakt. To sa týka poznámky pána poslanc Cabaja. A preto ja sa prihováram, aby sa vyjadril kladný súhlas aj za väzbu. Čo sa týka poznámky pána poslanca Mečiara, umožnenie účasti pána poslanca Karlina, my sme počas včerajšieho celého popoludnia - a chcem tu vysoko oceniť činnosť podpredsedu pána Bélu Bugára, robili všetko preto, aby sa učinilo zadosť príslušnému ustanoveniu rokovacieho poriadku a bol pán poslanec Karlin prítomný na rokovaní mandátového a imunitného výboru, pretože, a mám to na A štvorke tu zdokumentované zo strany orgánov činných v trestnom konaní, že ich na pôsobenie so zadržanou osobou usmerňuje len Trestný poriadok a v rámci Trestného poriadku nie je nič, čo by im umožnilo predviesť poslanca, alebo umožniť mu účasť na pléne Národnej rady. Z toho titulu, preto pán poslanec Karlin nemôže byť za danej situácie, keď mandátový a imunitný výbor dal súhlas na zadržanie v rámci 48-hodinovej lehoty, nemôže byť prítomný na tomto pléne. Z mojej strany pán podpredseda všetko, môže sa pokračovať, čo sa týka, samozrejme, procedurálneho návrhu, ja som sám vo svojom vystúpení povedal, že navrhujem také hlasovanie, aby sa osobitne hlasovalo o časti A, osobitne o časti B, pretože tak ako som naznačil, práve tá druhá vec je citlivá predovšetkým z ľudského hľadiska, ja to vnímam predovšetkým z toho aspektu a ja budem navrhovať tiež osobitné hlasovania. Ďakujem pekne.
P. Hrušovský, predseda NR SR: (2004-03-04):
hodina otázok a odpovedí na premiéra vlády, členov vlády, generálneho prokurátora. Na základe otázok, ktoré položili páni poslanci včera do 12.00 hodiny a ktoré overovatelia vyžrebovali v poradí tak, ako sú uvedené v návrhu, ktorý máme pred sebou. Chcem ešte predtým, ako pristúpime k odpovediam na otázky, poprosiť pána premiéra, aby informoval Národnú radu, ktorí z členov vlády budú odpovedať za neprítomných ministrov, alebo či sa rozhodol pán predseda vlády odpovedať na položené otázky sám. Nech sa páči, pán predseda vlády.
P. Paška, predseda NR SR: (2009-02-04):
(Hlasovanie.) 138 prítomných, 129 bolo za, 1 proti, 6 sa  zdržalo, 2 nehlasovali. Návrh zákona sme pridelili výborom a určili lehoty na jeho prerokovanie. Pán poslanec Senko uvedie v prvom čítaní hlasovanie o vládnom návrhu zákona o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov . Je to tlač 890.
Blaha, Ľuboš, poslanec NR SR (2012-11-30):
Pán kolega Brocka, vy s tým transparentom jedným chodíte asi aj spávať, dokola to tu otáčate ako nejaký prací prášok v reklame. No dobre. Ďakujem pekne kolegovi Čížovi za to, že nastavuje zrkadlo týmto našim mimoriadne limitovaným a provinčným neoliberálom. Svet je naozaj o niečom inom. Pán Kaník predtým hovoril: Pozrite sa do sveta, pozrite sa do Litvy. No tak, pán kolega Kaník, Litva nie je svet, svet je o niečom inom. A je dobré, že ste spomenuli Hayeka. Hayek naozaj bol vnímaný a dodnes je vnímaný ako extrém, ako niečo, čo je v serióznej literatúre opomínané a marginálne. Pretože Hayek je naozaj neoliberálny extrémista. Keď napísal Cestu do otroctva, čo je mimoriadne povrchná knižka, tak bolo očividné, že sa jedná o neoliberálneho pomätenca, ale zašiel ďalej. Neviem, pochybujem silne, že ste čítali vôbec niečo od Hayeka. V ďalšej knižke Právo, zákonodarstvo a poriadok, ktorú som si takisto veľmi poctivo naštudoval, tento autor obhajuje obmedzenie demokracie, čiže sa nejedná len o neoliberála, ale aj autoritatívneho filozofa. A v Osudovej domýšľavosti v 90. rokoch viete, čo odporúča? Ako odporúča riešiť chudobu v treťom svete? Odporúča týchto ľudí vyhladovať. Toto je váš vzor, takýto jeden sociálny darvinista a, dá sa povedať, odpudivý, odpudivý neoliberál. Ale napriek tomu si ho vážim, vážim viac ako vás, páni kolegovia, pretože sa aspoň snažil argumentovať. Vy tu dokola točíte len vaše floskuly bez nápaditosti, bez argumentov. Ani len vlastných autorov nečítate. Pán kolega Sulík, aspoň tú moju knižku si konečne prečítajte. Ďakujem.
Raši, Richard, poslanec NR SR (2010-12-01):
Ďakujem pekne. Tak k tomu jednému číslu sa nebudem vyjadrovať, lebo to má taký všeobecný rozmer. No poprosil by som, po prvé žiadam vyňať ešte bod 66 zo spoločnej správy na samostatné hlasovanie, nakoľko návrh, ktorý som predniesol, koliduje s bodom 66. Chcem povedať iba pár vecí k faktickej poznámke pána poslanca Novotného a pána poslanca Kalista. Viem, o čom hovorím, pretože aj minister zdravotníctva Ivan Uhliarik žiadal o navýšenie percento za poistencov štátu a žiadal oňho preto, lebo vedel, že tie prostriedky potrebuje. Keby ich nepotreboval, keby boli nahradené výnosom z dividend a z ostatných opatrení, tak by o to nežiadal. Žiadal o to, bojoval na koaličnej rade, nebol úspešný. A žiadal o to preto, lebo aj ja som ministrom bol, on ministrom je a vie, koľko rezort potrebuje. Takže možnože v ďalšej volebnej kampani použijem na súčasnú vládu heslo, že „Raši vládu straší“, a som zvedavý, čo vymyslí pán minister Uhliarik. Treba peniaze do rezortu, Uhliarik – figliarik. (Smiech v sále.) Ďakujem pekne.
Pellegrini, Peter, predseda NR SR (2024-01-08):
Naozaj vás po... poprosím ešte raz. Zastavte čas pani poslankyni alebo ju dajte naspäť. Kolegyne, kolegovia, choďte sa, prosím vás, debatovať mimo. (Reakcia z pléna.) Tak vás poprosím aj tu dole, čo máte diskusný krúžok. Zoberte si tie papiere a choďte sa diskutovať do bufetu alebo ja neviem kde, naozaj sa tu navzájom neprerušujme. A nech pani poslankyňa... (Reakcia z pléna.) Pán Pročko, vy neprispievate k tomu kľudu tým vyhukovaním tiež. Prosím vás pekne, pokoj, nech môžme pokračovať. (Reakcia z pléna.) Veď ja to zvládnem, nebojte sa, pán poslanec. Pán poslanec Pročko, prosím o kľud v rokovacej sále aj vás, dobre? Ďakujem veľmi pekne. Nech sa páči, minúta štyridsaťpäť pre pani poslankyňu... (Krátka pauza.) Ešte raz poprosím, pani poslankyňa chcela ešte vystúpiť. Pani poslankyňa Stohlová, nie pán poslanec Sabo. Skúste sa ešte znovu prihlásiť pani poslankyňa na faktickú. Už je to tam v poriadku, už vám zapli.
P. Paška, predseda NR SR: (2010-03-03):
(Hlasovanie.) 132 prítomných, 102 bolo za, 2 proti, 27 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. (Hlasy v sále.) Pán poslanec Golian, hlásite sa do rozpravy? Nie. Nikto sa nehlási. Vyhlasujem rozpravu za skončenú a budeme hlasovať.
Bugár, Béla, podpredseda NR SR (2019-06-18):
Nech sa páči, prezentujme sa a hlasujme. (Hlasovanie.) Prítomných 141, za 103, proti 4, zdržalo sa 34 poslancov. Konštatujem, že sme v treťom čítaní . Pýtam sa, či sa hlási niekto do rozpravy v rámci tohto čítania. Nie je tomu tak. Vyhlasujem rozpravu za skončenú. Nech sa páči.
Sulík, Richard, predseda NR SR (2011-09-07):
Ďakujem. Prerušujem rokovanie o týchto dvoch bodoch programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 384/1997 Z. z. o divadelnej činnosti v znení neskorších predpisov . Vládny návrh zákona má tlač 441, návrh na jeho pridelenie výborom je v rozhodnutí č. 447. Prosím ministra kultúry Daniela Krajcera, aby vládny návrh zákona uviedol, a spravodajcu, ktorého určil gestorský výbor, výbor pre kultúru a médiá, pána poslanca Nagya, aby zaujal miesto pre spravodajcov.
P. Hrušovský, predseda NR SR: (2004-10-21):
J. Ševc, poslanec: Ďakujem pekne, pán predseda. Ja len chcem podporiť pána kolegu Pašku v tom, že skutočne neoliberálny model zdravotníctva vnáša do samotného zdravotného poistenia akcionársky a ziskový princíp. Nechcem sa nejako vracať k diskusii k tomuto, ale chcem len upozorniť, že aj samotné Spojené štáty cez amerického ekonóma Friedmanna odchádzajú od tejto politiky. A ako viete, za ekonomiku dostali teraz Nobelovu cenu úplne iní ekonómovia a za iný model než ten, ktorý sa presadzuje na Slovensku. V Európe od dôb Bismarcka, čiže už takmer 150 rokov, zdravotníctvo funguje na neziskovej a solidárnej báze, pričom zdravotné poisťovne si udržiavajú verejnoprávny charakter. Máte plnú pravdu, pán kolega Paška, skutočným poslaním zdravotných poisťovní je služba klientom vo verejnom záujme a nie tvorba zisku. A zrejme aj pánu prezidentovi išlo o tento moment. Ďakujem. (Potlesk.)
Mazurek, Milan, poslanec NR SR (2021-02-25):
Pán poslanec Blaha, z toho, čo ste hovorili, sa musím stotožniť s tým jednoznačným záverom, že ak chceme situáciu na Slovensku okamžite začať otáčať k lepšiemu, je nutné okamžite prestať s tým nezmyselným povinným celoplošným testovaním, pretože ako ste spomínali, netreba byť génius, stačí len porovnávať. Čo robia iné krajiny inak, resp. čo my alebo v čom sa odlišujeme od tých ostatných? Nikto ani po tom prvom veľkom projekte celoplošného testovania, ktorý tu prítomný pán minister nazval druhým Slovenským národným povstaním, ani po tomto sa nikto neodvážil urobiť takúto kolosálnu hlúposť vo svojej vlastnej krajine. Nikto to nezopakoval. Pretože každý vidí, že je to skrátka kontraproduktívne. A my namiesto toho, alebo vláda, ktorá by mohla mať rozum, skrátka počúva jedného človeka, ktorý si to bude silou mocou presadzovať ďalej. Hovorili ste o tých experimentálnych liekoch. Ja som im tu spomínal toho pána doktora Töröka, ktorého môžu nájsť na tej TA3 a ktorý hovoril, že ak včasne ten Ivermektín tým pacientom dávajú, vidia radikálne zlepšenie stavu týchto pacientov, týchto ľudí. A oni sa tu z toho smejú. Normálne sa z toho smejú. Majú vás za blázna, čo vy tu rozprávate. Ako ste spomínali, poslanec Žiak tu rozprával, čo vy chcete s Ivermektínom, si ho chcete vtierať do peria, veď to sa dáva zvieratám? Rozumiete? Špičkový lekár, bývalý prednosta anestéziologickej tejto ordinácie vám povie, že to funguje a že to používajú a potom nejaký Žiak, poslanec Národnej rady, vám povie, čo to je blázon, čo to on sa môže k tomu vyjadrovať. Povie vám: načo užívať déčko, načo užívať céčko, načo zinok? Máte nejaké deficity? Čo ste sa zbláznili? Veď to nemôže používať. Skrátka z tých ich arogantných nechutných vyjadrení je priam až zrejmé, že, že im to skrátka nevadí, že toľko tých ľudí zbytočne umiera a že toto by im mohlo pomôcť. Keby každý jeden z tých ľudí, ktorí by boli pozitívne testovaní, dostali nejaký balíček v podobe vitamínov a toho Ivermektínu, mohlo by to zachrániť množstvo životov a lekári mi povedali, že sú o tom presvedčení, ale oni ich skrátka nepočúvajú.
Blanár, Juraj, podpredseda NR SR (2021-10-19):
Ďakujem, pani ministerka. Môžete zaujať miesto pre navrhovateľov. Teraz poprosím spoločného spravodajcu z ústavnoprávneho výboru pána poslanca Alojza Baránika, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Zajac, Pavol, poslanec NR SR (2014-11-08):
Vážený pán minister, roky počúvam a čítam, že ste hlavným ideológom SMER-u. Vždycky ste boli kdesi v úzadí, ale dneska svojím prejavom ste ma o tom presvedčili. Hlavne v závere svojho prejavu, keď ste zneužili pôdu Národnej rady na politické školenie mužstva, keď ste museli dvíhať ego vlastným spolustraníkom. Pán minister, toto si nechajte na stranícke schôdze! Keď sme včera všetci videli vyjadrenie vášho nominanta rapera Ega ku kauze piešťanského cétečka, všetci sme boli zhrození, ale obarení zostali aj vaši poslanci za SMER, nikto z nich nebol schopný povedať slovo, až na kolegu Martvoňa, ktorý ako-tak sa to snažil zachraňovať, ale ostatní kolegovia boli úplne obarení. Následne ste museli zvolať klub, kde za prítomnosti premiéra ste im museli dodať nejaké to ego, potom boli poslanci za SMER trošku aktívnejší. Dištancovali ste sa od rapera Ega. Ale mňa by zaujímalo, aj občanov by zaujímalo, kto nominoval rapera Ega do správnej rady piešťanskej nemocnice? Pán minister, korupcia je rakovinou našej spoločnosti. Piešťanské cétečko, tá kauza je len vrchol ľadovca toho verejného obstarávania v zdravotníctve, ktoré tu niekto z pozadia riadi. Už aj občania vidia a pochopili, kto to tu riadi. Občania majú dosť zdravého rozumu, aby sa vedeli rozhodovať a rozhodnú sa už aj v najbližších komunálnych voľbách, kde pevne verím, že tento svoj názor vám dajú jasne hlasovaním najavo.
Paška, Pavol, predseda NR SR (2012-06-19):
Dobre, čiže nech prednesie správu. Dobre. Tak hlasujeme o návrhu pána poslanca. Hlasujeme. (Hlasovanie.) 136 prítomných, 130 bolo za, 1 proti, 4 sa zdržali, 1 nehlasoval. Návrh pána poslanca Hlinu sme schválili. Pán poslanec Mikloško, návrh uznesenia, ktorý ste predniesli a žiadate zaradiť, ste sformulovali v písomnej podobe? Bolo by dobré, aby sme vedeli... (Reakcia poslanca.) Zapnite pána poslanca Mikloška. Ja sa ospravedlňujem, nechcem, aby vznikli zbytočné nedorozumenia.
V. Veteška, podpredseda NR SR: (2004-05-12):
Nič nám v tom nebráni, aby sme teraz počkali na uznesenie Bezpečnostnej rady OSN a zapojili sa do právoplatných rozhodovaní alebo zapojili sa do reálneho života medzinárodných štruktúr, do ktorých sme vstúpili. A ďalšiu vec. Odmietam akékoľvek spájanie s inou politickou stranou pri našom hlasovaní. Sme samostatná politická strana, v ktorej sme posúdili túto situáciu a posúdili sme ju tak, že v prípade prijatia uznesenia, ktoré navrhuje pán Kozlík, je to dostatočný postup. Ďakujem.
Bugár, Béla, podpredseda NR SR (2018-05-29):
Na vystúpenie pána poslanca s faktickými piati. Pán poslanec Kollár.
Hrnčiar, Andrej, podpredseda NR SR (2019-05-16):
Ďakujem. Vyhlasujem... Prerušujem rokovanie o tomto bode programu. Nasleduje druhé čítanie o návrhu na vyslovenie súhlasu Národnej rady so Zmluvou medzi Slovenskou republikou a Českou republikou o aktualizácii hraničného dokumentárneho diela . Návrh vlády je uverejnený, má parlamentnú tlač ako 1395 a spoločná správa výborov má tlač 1395a. Nech sa páči, pani ministerka vnútra, máte slovo.
Verešová, Anna, poslankyňa NR SR (2016-10-27):
Ešte asi päť minút.
Danko, Andrej, predseda NR SR (2017-05-11):
Prosím, prezentujme sa, hlasujeme. (Hlasovanie.) Prítomných 139 poslancov, za 49, proti 37, zdržalo sa 53. Konštatujem, že sme uvedený návrh neschválili.
Kvorka, Ján, poslanec NR SR (2019-01-30):
Ďakujem. Vážený pán predseda, v rozprave k uvedenému návrhu zákona vystúpili traja páni poslanci: pán poslanec Fecko, pani poslankyňa Zemanová a ja. Keďže v rozprave neboli podané žiadne pozmeňujúce návrhy, dajte, prosím, hlasovať o bode zo spoločnej správy s odporúčaním gestorského výboru schváliť.
Šmilňák, Martin, poslanec NR SR (2024-01-19):
Ďakujem, kolegyne, kolegovia, aj keď nie je cieľom získať fanklub, skôr cieľom je prichádzať s argumentami, ktoré pomôžu veci lepšie zlepšiť v prospech ľudí. Pán Szalay, Dostál, pán Valášek, áno, úcta ku krajine, k zákonnosti, ku spravodlivosti, to by nás malo ctiť. A, pani kolegyňa Mesterová, keď sa vaše a moje spravodlivé rozhorčenie spojí, tak toto môže byť nejaký ohňostroj až potom. Pani Biháriová, to sa mi, už tu nie je, ale ako bola by pre mňa veľká česť, ona aspoň trošku prirovnala aspoň k argumentácii k pani prezidentke. Pán Krajčí, alebo hore ešte, kolegovia zo SLOVENSKA, z bývalého OĽANO, áno, poukazovať na príklady, príklady, čo to prinesie, treba, a podľa mňa to má zmysel a ďakujem aj za tieto povzbudenia. Pán Hargaš, a, Peťo Stachura, vy hovoríte o tom, že prezidentský kandidát pokoja je oxymoron alebo že treba činy. Áno, on nás vyzýval k politickej kultúre, k lepšej politickej kultúre, ale tu určite toto krivenie a prekrúcanie práva a obchádzanie čestnej argumentácie, to určite nie je tá správna cesta. Aj keď my nemáme patent na rozum, to by som si nedovolil a určite to nie je tak, že my máme pravdu a vy všetci klamete. To vôbec nie, ale hľadajme spolu pravdu a hľadajme ju cez argumenty a odbornú diskusiu, ktorá tu je zatiaľ zabránená. Pani Jurík, vám veľmi pekne ďakujem za podporu, ako nabíja to človeka, keď povzbudíte. S pánom Sabom som sa mnohokrát v mnohom zhodol. Mne sa páčili aj tie argumenty, čo to prinesie v envirorezorte a čo to prinesie živočíchom a rastlinám. Údajne aj o tom sa bavil pán Pellegrini s generálnym prokurátorom. Takže ešte raz všetkým ďakujem pekne a snáď nás to niekam, niekam posunie. (Potlesk.)
P. Hrušovský, predseda NR SR: (2004-05-26):
(Hlasovanie.) 140 prítomných, 121 za návrh, 1 proti, 18 sa zdržalo. Návrh zákona sme schválili. Skončili ste, pán minister. Teraz pristúpime k rokovaniu o vládnom návrhu zákona o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov (tlač 541). Prosím pána ministra spravodlivosti, pána spoločného spravodajcu Abelovského, aby zaujali svoje miesta. Predtým, ako pristúpime k hlasovaniu, o vystúpenie požiadal podpredseda vlády a minister spravodlivosti pán Daniel Lipšic. Nech sa páči, pán minister.
Figeľ, Ján, podpredseda NR SR (2012-10-29):
Ďakujem pekne. Na vystúpenie pána poslanca majú faktické poznámky pán poslanec Kuffa, Poliačik a Uhliarik. Končím možnosť prihlásiť sa s faktickými. Nech sa páči, pán Štefan Kuffa.
Podmanický, Ján, poslanec NR SR (2021-10-06):
Pán podpredseda, tak kto tu teda riadi ten parlament? Riadi ho predseda parlamentu, ktorý keď sa vyjadrí, tak by to hádam, by sme to mali rešpektovať, a teda vy úplne, keď ho zastupujete. Alebo kto to tu riadi celé?
Figeľ, Ján, podpredseda NR SR (2013-05-31):
Ďakujem pekne. Ctené dámy, vážení páni, keďže ja by som mal byť spravodajcom pre ďalšiu časť tohto bodu a vzhľadom na čas navrhujem, aby sme v tejto chvíli ukončili dnešný rokovací deň. Budeme v tomto bode, a presne povedané, správou spravodajcu a následnou rozpravou pokračovať v utorok. Ďakujem všetkým za výkon tohto týždňa. Prajem šťastlivý návrat domov a príjemný víkend. Vďaka. (Prerušenie rokovania o 14.00 hodine.)
Sulík, Richard, predseda NR SR (2011-09-07):
Ďakujem. Otváram rozpravu. Nedostal som žiadnu písomnú prihlášku do rozpravy. Pýtam sa, kto sa chce prihlásiť ústne do rozpravy. Traja poslanci. Uzatváram možnosť sa prihlásiť do rozpravy. Slovo má pán poslanec Ďurkovský.
Bugár, Béla, podpredseda NR SR (2011-07-12):
Prezentujme sa a hlasujme. (Hlasovanie.) Prítomných 142 poslancov, za 140 poslancov, proti 1, zdržal sa 1. Návrhy pána poslanca Kvasničku sme schválili. Nech sa páči.
Bugár, Béla, podpredseda NR SR (2016-05-25):
Pán poslanec Poliačik.
Pčolinský, Peter, podpredseda NR SR (2022-12-01):
Pani predsedníčka Marcinková.
Galko, Ľubomír, poslanec NR SR (2024-01-25):
Môžem hovoriť?
P. Paška, predseda NR SR: (2009-09-08):
Nech sa páči, máte slovo.
Figeľ, Ján, podpredseda NR SR (2014-12-09):
Ďakujem pekne. S faktickou, nech sa páči, Juraj Droba.
Pčolinský, Peter, podpredseda NR SR (2022-10-21):
Ďakujem pekne. Na vaše vystúpenie je jedna faktická poznámka. Pani poslankyňa Kozelová.
Hrnčiar, Andrej, podpredseda NR SR (2019-06-19):
Dve faktické poznámky. Nech sa páči, pán poslanec Mazurek.
K. Tóthová, poslankyňa: (2004-01-23):
Pán poslanec Rusnák, nehnevajte sa, sme právny štát a existujúce zákony treba rešpektovať.
Hrnčiar, Andrej, podpredseda NR SR (2018-06-14):
Pardon, pani poslankyňa, pardon.
A. Belousovová, podpredsedníčka NR SR: (2009-09-16):
Konštatujem, že Národná rada v tajnom hlasovaní nezvolila žiadneho z navrhnutých kandidátov na sudcov disciplinárneho súdu. Opakovaná voľba, do ktorej postupujú všetci navrhnutí kandidáti, sa vykoná na nasledujúcej schôdzi. Ďalej konštatujem, že v opakovanej voľbe nikto z navrhnutých kandidátov nebol zvolený za člena Správnej rady Ústavu pamäti národa . Novú voľbu taktiež vykonáme na ďalšej schôdzi Národnej rady. Teraz pristúpime k bodu písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 31. júla 2009 (tlač 1145). Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 1145 nachádza. Otváram rozpravu k tomuto bodu. Písomne sa do rozpravy neprihlásil nikto. Pýtam sa, kto sa hlási do rozpravy ústne? Ústne sa prihlásila pani poslankyňa Katarína Tóthová. Ešte niekto má záujem? Ak je to všetko, nech sa páči, pani poslankyňa, máte slovo. (Reakcia z pléna.) Odpovede. Čiže písomne, teda neprihlásil sa nikto. Vyhlasujem rozpravu za skončenú. Teraz otváram ďalší bod, ktorým sú interpelácie poslancov . Chcem znovu dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Chcem tiež pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do tohto bodu interpelácie prihlásili poslanci Ivan Mikloš, Monika Gibalová a Martin Pado. Takže nech sa páči, slovo má pán poslanec Ivan Mikloš.
Sulanová, Magdaléna, poslankyňa NR SR (2022-05-06):
Ďakujem pekne. Myslím si, že pán poslanec Schlosár absolútne vyčerpávajúco vysvetlil, prečo predkladáme tento návrh zákona a o čo vlastne v tomto návrhu ide. Ja by som k tomu ešte len niekoľko poznámok. Myšlienka neutrality v Slovenskej republike vždy bola veľmi populárna, bola obyvateľstvu veľmi blízka. Ja si pamätám, v 90. rokoch bola, zbierali sa podpisy, pretože obyvatelia Slovenska chceli, aby sa vyhlásilo referendum o tom, že Slovensko bude vyhlás... že Slovensko bude vyhlásené neutrality, neutralita Slovenskej republiky. To je, to je ako po prvé. Po druhé. Ako pacifisti sme väčšinou všetci proti vojne. Vieme, že vojna je najväčšie zlo, kedy obyvatelia, alebo resp. vojaci jednej krajiny zabíjajú druhých, pričom sa nepoznajú. Je to úplne nezmyselné a je to vlastne toto zabíjanie je v prospech nejakých mocností, ktoré jednoducho majú mocenské chúťky a cez tieto obete si chcú zabezpečiť svoju moc. To je druhá vec. Tretia vec je, samozrejme, že my sme, my staršia generácia sme v nejakej takej schizofrénii, pretože pred rokom 90, resp. 93 sme boli v jednom bloku, kde najväčší nepriateľ a najväčšie zlo bola, boli Spojené štáty, a teraz je to naopak. Jednoducho je, je nám to neprijateľné, pretože ani za jednu ani za... my keď chceme bojovať a budeme bojovať, budeme bojovať len za naše záujmy... (Prerušenie vystúpenia časomerom.)
Habánik, Jozef, poslanec NR SR (2022-09-21):
Ďakujem pekne. Ja vždy presadzujem vecnú, odbornú a konštruktívnu diskusiu a som rád, že aj napriek istým rozdielnym názorom v prípade krúžkovného vieme tu v tomto pléne pri tejto novele zákona takto tú diskusiu, diskusiu viesť, lebo to je jediná možná cesta, ako sa dopracovať k nejakému výsledku, pretože pán poslanec Viskupič správne poukázal na to, že chceme riešiť spoločne asi financovanie voľného času dieťaťa, už to tu bolo viackrát spomínané, že čo všetko je dôležité v dnešnej dobe, či už v postcovidovej alebo aj dobe informačno-komunikačných technológií. Ale aby sme to mohli riešiť, musíme mať na to nástroje a tieto nástroje musia byť efektívne, účelné, musia byť hospodárne a hlavne musia byť realizovateľné. A preto som rád, že pán poslanec Viskupič poukázal na niektoré aspekty súčasne platného zákona, aj keď s účinnosťou od 1. januára 2023, že či ony budú realizovateľné, či budeme ich vedieť naplniť tak, ako v tom zákone napísané sú. A tu ja tiež vidím isté otázniky a toto by tiež malo byť ešte predmetom ďalšej diskusie. Ďakujem pekne.
Šimečka, Michal, podpredseda NR SR (2023-12-19):
Pán Galko, poprosím vás, pán Galko, nechajte pána Pročka predniesť svoje vystúpenie. Poprosím vás.
Blanár, Juraj, podpredseda NR SR (2022-12-05):
Ospravedlňujem sa, ešte sme dolaďovali nejaké veci. Ďakujem veľmi pekne, pán spravodajca. Otváram rozpravu. Písomnú prihlášku som neobdržal, môžete sa prihlásiť ústne, vážené panie poslankyne, páni poslanci. Kto má tak záujem? Pani poslankyňa Zemanová, pán spravodajca Šefčík. Ak všetci, tak uzatváram možnosť prihlásiť sa do rozpravy. Ako prvá pani poslankyňa Zemanová a po nej pán spravodajca Šefčík. Nech sa páči.
Blanár, Juraj, podpredseda NR SR (2020-12-08):
Posledný v rozprave ústne prihlásený je pán Radovan Kazda, ale ako sa tak obzerám, tak nie je v rokovacej sále, takže mu prepadá poradie. A zároveň, keďže bol posledný, opäť mu udeľujem slovo, stráca týmto poradie. A chcem sa spýtať, či ešte pán minister sa chce do rozpravy prihlásiť. Áno? Tak nech sa páči, máte slovo, pán minister, v rozprave, takže budete môcť reagovať faktickými poznámkami.
Číž, Miroslav, poslanec NR SR (2016-04-18):
Ďakujem pekne, pán predseda. No ja myslím, že si pán Matovič ani veľmi nezaslúži, aby človek naňho reagoval, ale faktom je, dúfal som, že aspoň prvá pracovná schôdza prebehne aspoň trošku dôstojným spôsobom. Uvedomujem si, že neustále rokujeme o zaradení do výborov, čiže úplne jednoduchú a primárnu vec, ktorú robí parlament na začiatok a predsa len teda k tým 10 %, ktoré sa dotýkali programu, ktorý prerokúvame, čo odznelo vo vystúpení pána Matoviča a trošičku možno aj pre pozorovateľov tejto schôdze. Náš klub má 49 členov. Štandardný postup v parlamente je taký, že buď predsedovia strán alebo potenciálni predsedovia klubov si sadnú a podľa pomerov, ktorá strana koľko dostala hlasov, dostanú počet miest, kde môžu umiestniť svojich poslancov. V našom klube to znamená, že sme museli predstúpiť pred našich poslancov a museli sme povedať: „do výboru pre financie môžu ísť štyria, do výboru branno-bezpečnostného môžu ísť traja, do školského výboru pre vzdelávanie a vedu môžu ísť štyria“ a podobne. A musíme sa s tým nejakým spôsobom vyrovnať a logicky tá štruktúra záujmov potrieb a vzdelania našich poslancov ani zďaleka nezodpovedá tej štruktúre výborov, ktoré tu fungujú. Preto sa musíme nejakým spôsobom dohodnúť, strany si určia priority a podobne a proste vo vnútri strany a jednoducho potom veci idú na ďalšie rokovania a dohodovanie a následne na schválenie do parlamentu. Na základe čoho má byť nejaká, neviem aká exkluzivita pre nezaradených poslancov? Čo je to za nezmysel? A nikdy sa to tu nedialo v tomto parlamente. Naopak si pamätám úplne bezočivo, pán poslanec Matovič, sa volili poslanci dokonca tak, že aby bola väčšina vo výboroch, tak boli volení poslanci niektorí do dvoch, do troch základných výborov. A ak sme niečo zabezpečili, že naozaj aby bola zachovaná rovnosť hlasu, ktorú garantuje ústava a teda aj hodnota hlasu, tak môže byť do každého výboru zaradený iba jeden poslanec. Bavíme sa o jedných, dvoch poslancoch tu už pomaly dve alebo tri hodiny úplne nezmyselne... (Prerušenie vystúpenia časomerom.)
Danko, Andrej, predseda NR SR (2016-09-22):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ďakujem. Uzatváram možnosť prihlásiť sa do rozpravy ústne. Prihlásený je pán poslanec Drobný, pripraví sa pán poslanec Kotleba Marian. Nech sa páči, pán poslanec Stanislav Drobný.
Danko, Andrej, predseda NR SR (2017-05-19):
Ďakujem. Pani poslankyňa Zemanová, pripraví sa pán poslanec Dostál.
Grendel, Gábor, podpredseda NR SR (2021-11-04):
Panie poslankyne, páni poslanci, budeme pokračovať v prerušenom rokovaní. Poprosím všetkých poslancov, aby si nasadili rúška v zmysle platných protipandemických predpisov. Pristúpime k hlasovaniu o návrhu na vyslovenie nedôvery členovi vlády Slovenskej republiky Milanovi Krajniakovi, poverenému riadením Ministerstva práce, sociálnych vecí a rodiny Slovenskej republiky (tlač 756). Upozorňujem, že podľa čl. 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov, to znamená súhlas najmenej 76 poslancov. Prosím spoločnú spravodajkyňu z výboru pre sociálne veci, pani poslankyňu Katarínu Hatrákovú, aby uviedla hlasovanie o návrhu uznesenia. (Hlasovanie o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Milanovi Krajniakovi, poverenému riadením Ministerstva práce, sociálnych vecí a rodiny Slovenskej republiky , tlač 756.)
B. Bugár, podpredseda NR SR: (2006-03-16):
Budeme pokračovať teraz druhým čítaním o vládnom návrhu ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov (tlač 1409). Prosím teraz ministra zdravotníctva Slovenskej republiky Rudolfa Zajaca, aby vládny návrh ústavného zákona odôvodnil.
Figeľ, Ján, podpredseda NR SR (2013-06-19):
Ďalším rečníkom prihláseným do rozpravy je Ivan Štefanec. Nech sa páči.
Sopko, Miroslav, poslanec NR SR (2019-10-28):
Ďakujem, pán predseda. V rozprave nevystúpil nikto, nebol podaný žiadny procedurálny návrh, preto, prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Viskupič, Jozef, poslanec NR SR (2011-07-11):
Ďakujem, pán predsedajúci. Ja by som to, čo hovoril Igor, keďže tu zazneli dve veci, doplnil. Myslím si, že je dôležité zdôrazniť aj ten fakt, že najviac argumentov, s ktorými som ja prišiel do styku, ide od tých, ktorých je najviac počuť. A sa mi zdá, že je najviac počuť práve zainteresované firmy, ktoré 7-percentný provízny systém pri gastrolístkoch využívajú. Myslím si, že tak ako z malého, stredného podnikania pochádzam ja, a mal som aj ako zamestnávateľ a tak ako moji zamestnanci nemali možnosť sa rozhodnúť, tak ako hovorila kolegyňa predo mnou, lebo v okolí práve nebol žiadny podnik, ktorý by akceptoval daný typ stravného lístka, že sme ich nejakým spôsobom obmedzovali pri výbere toho, kde sa budú stravovať. Ďalej si myslím, že máme tú ceninu, volá sa euro, ktorá dostatočne zabezpečí, ak to bude vyčíslené ako stravná jednotka, to, aby sa zamestnanec odstravoval a aby sme mu nekomplikovali život, že mu rozkazujeme presne, kde sa má stravovať. A k druhej téme, k téme bank holiday. K posunu štátnych sviatkov som si myslel, že naberieme odvahu na to, aby sme pristúpili k tomu, že minimálne z tých štátnych sviatkov by nemuselo byť voľno štyrikrát, že by sme ich zrušili a o to navýšili dovolenku, ktorú si zamestnanec môže vybrať. Ale som rád, aspoň tomuto pozmeňujúcemu návrhu, ktorý dúfam... (Prerušenie vystúpenia časomerom.)
Bugár, Béla, podpredseda NR SR (2016-04-26):
Môžte reagovať len na predrečníka, pani poslankyňa. (Reakcie z pléna.)
Zajac, Pavol, poslanec NR SR (2014-09-11):
Ďakujem veľmi pekne, pán minister, za stručnú, jasnú odpoveď. Takže máme tretí úsek diaľnice D1, ktorý bude predĺžený, podľa toho, čo ste teraz povedali, o päť mesiacov, ďalší úsek pri Levoči je tuším o šesť mesiacov predĺžený a pri Martine neviem povedať tie mesiace, možnože mi v doplňujúcej otázke odpoviete, ale tak isto to vyzerá, že na jeseň tohto roka pri Martine tak isto tento úsek mal byť dokončený. Nebude dokončený, všetci ľudia, ktorí chodia okolo Martina, vidia, že na mostoch za Dubnou Skalou sa minimálne pracuje, je tam minimálny stavebný ruch a tak isto sa tento termín nesplní, to znamená, na troch úsekoch diaľnice nebudú splnené termíny, ktoré boli zazmluvnené. O tomto konkrétnom úseku, na ktorý som sa pýtal, Fričovce – Svinia hovoríte, teda argumentuje sa počasím a zosuvom svahu. Tak ja neviem, ale posledná zima bola taká, že boli extrémne vysoké teploty a dalo sa stavebnú činnosť vykonávať celú zimu. Ale chcem sa spýtať, vie premiér Fico o tom, že na troch úsekoch diaľnice D1 medzi Bratislavou a Košicami sú predĺžené termíny výstavby, je spokojný s tým, ako vami podriadená organizácia NDS manažuje tieto stavby? Na stavbe sa vyskytnú nepredvídateľné okolnosti, ale na druhej strane sa dajú určitým zvýšeným tempom práce dohnať, ako manažuje NDS-ka tieto stavby? Nie je to dôvodom na to, aby konal premiér, ak by bol informovaný, a možno aj vás odvolal z funkcie?
Borguľa, Martin, poslanec NR SR (2020-03-20):
Sľubujem. (Potlesk.)
Danko, Andrej, podpredseda NR SR (2023-11-21):
Vážení poslanci, poslankyne, vážený pán predseda vlády, členovia vlády, v mene poslaneckého klubu SNS chcem vyjadriť jednoznačnú podporu. Myslím si, že to nepochopenie programového vyhlásenia vlády vyplýva z neschopnosti a amaterizmu ľudí, ktorí tu tri roky drancovali verejné financie, mali na všetko riešenie a nechápu, že obsahom programového vyhlásenia nie sú konkrétne opatrenia. Som hrdý za Slovenskú národnú stranu, že môžeme byť súčasťou tejto vlády. Pán predseda vlády, želám vám veľa úspechov, máte skúsených ministrov pripravených riadiť rezorty a dovoľte mi, aby som aj vám tlmočil všetkým pozdrav nášho poslanca pána Ľuptáka, ktorý sa nemôže zúčastniť tohto hlasovania. Verím, že naplníte programové vyhlásenie vlády konkrétnymi zákonmi, prvým krokom bude štátny rozpočet. A to, čo tu zaznievalo, verím v pozitívny prístup a poučenie, tak ako ste povedali, aj návrhy opozície treba vnímať pri riadení štátu. Ďakujem vám a želám celej vláde úspech. (Potlesk.)
Figeľ, Ján, podpredseda NR SR (2013-06-04):
Prosím o kľud v sále.
Dostál, Ondrej, poslanec NR SR (2011-03-22):
Mám návrh na zmenu programu. Navrhujem vypustenie bodu č. 24 – návrh poslancov Národnej rady Roberta Fica, Vladimíra Faiča, Dušana Čaploviča, Roberta Kaliňáka a Mareka Maďariča na vydanie zákona, ktorým sa mení a dopĺňa zákon Národnej rady č. 40/1993 Z. z. o štátnom občianstve Slovenskej republiky. SMER tento problém spôsobil, myslím si, že by sa teraz nemal tváriť, že je to on, ktorý ten problém ide riešiť. Je to, ako keď podpaľač ide robiť požiarnika a snaží sa uhasiť požiar tým, že do ohňa prilieva olej. (Reakcie z pléna.) Ďakujem.
J. Ivančo, poslanec: (2007-02-07):
Skutočne zjavne nerozumiem vášmu vystúpeniu, pretože  úpravou zákona o reklame zavádzať zmeny v zákone o slobodnom prístupe k informáciám svedčí len o tom, že sa úplne bojíte diskusie. Vy už sa bojíte toho, aby jednoducho už aj parlament nebol, pretože máte problémy s vedením parlamentu, a to tie udalosti, ktoré ste spomínali na začiatku, to sú výsledkom vašej práce, práce podpredsedov Národnej rady. Jednoducho pokračuje cesta demagógie a cesta tvrdej boľševizácie nie už len SMER-u, ale tvrdej boľševizácie aj slovenského parlamentu. Poprosím vás, pán podpredseda, ako zástancu rokovacieho poriadku, vráťte sa do svojej pôvodnej roly a skutočne napĺňajte zákonné normy tohto štátu. Ďakujem. (Potlesk.)
Pčolinský, Peter, podpredseda NR SR (2023-05-25):
Ďakujem. Teraz dávam slovo spravodajcovi z gestorského výboru pre financie a rozpočet poslancovi Martinovi Beluskému.
Bugár, Béla, podpredseda NR SR (2017-12-05):
Pán poslanec Dostál.
Baláž, Radovan, poslanec NR SR (2018-10-24):
Dajte, pán predsedajúci, hlasovať o návrhu uznesenia, tak ako je uvedené v prílohe spoločnej správy.
Kotleba, Marian, poslanec NR SR (2021-07-23):
Pán poslanec Sloboda, nič v zlom, ale vy musíte mať nejakú schizofréniu alebo niečo podobné. Vy si protirečíte sám sebe vo svojom vlastnom príspevku, ktorý trval pár minút. Na jednej strane poviete, že vy ste za slobodu v očkovaní, a na druhej strane poviete, že to je jediná cesta a že jednoducho kým to nebude, tak tu budú kapať športové kluby a v podstate s nimi celé Slovensko. No, tak ale pozrime sa na to, ako vy si tu slobodu v očkovaní predstavujete. Že áno, je to sloboda. Tí, čo sa dajú očkovať, je to okej a tí, čo sa nedajú očkovať, tak tí majú smolu, od všetkého ich odstrihneme, aby oni pochopili, že sa vlastne očkovať musia dať, ak chcú mať všetky tieto nieže výhody, ak chcú mať všetky tieto normálne atribúty bežného života. A vy poviete sloboda. To je akože, chceš sa napiť, tu je pohár vody, ale ten pohár vody si môžeš zobrať, až keď sa budeš očkovať. To je vaša sloboda! Vy by ste si aj priezvisko mali zmeniť, lebo takýto človek sa nemôže volať Sloboda. Tu bolo spomínané Mengele, tu boli spomínané ešte nejaké iné bytosti. Tak porozmýšľajte, na čo by ste sa dali premenovať. Vy proste nemáte tú hanbu, viete veľmi dobre, že ľudí chcete dotlačiť do očkovacieho kolotoča, potom, keď toto schválite, chcete na základe tohto zákona zmeniť rôzne ďalšie zákony, ktoré sa dotknú priamo rôznych zamestnaní, desaťtisícov ľudí na Slovensku, možno stotisícov. Veľmi dobre viete, kam to bude celé spieť, ale normálne s kľudom Angličana tu idete hovoriť, vy ste za slobodu v očkovaní. Vy ste za slobodu v očkovaní! Veď to je, to je, to je niečo absurdné alebo ako by som to nazval, aby som nenadával. Ale, pán Sloboda, v tomto všetkom mám pre vás aj dobrú správu. Ľudia vám to už prekukli, tieto vaše lacné hry a triky. Ľudia už toho majú plné zuby. Zajtra sem príde omnoho viac ľudí, ako tu bolo dnes, a tí ľudia vám jasne chcú nahlas povedať, že už z nich proste otrokov... (Prerušenie vystúpenia časomerom.)
Pellegrini, Peter, podpredseda NR SR (2020-04-23):
Pani poslankyňa Vaľová.
T. Cabaj, podpredseda NR SR: (2010-01-20):
Dávam slovo spravodajcovi výboru pre hospodársku politiku pánu poslancovi Pavlovi Pavlisovi, aby informoval Národnú radu Slovenskej republiky o výsledku prerokovania návrhu vlády na skrátené legislatívne konanie o tomto vládnom návrhu vo výbore. Nech sa páči, pán poslanec, máte slovo.
Viskupič, Jozef, poslanec NR SR (2014-11-25):
...mohol vystúpiť v pléne parlamentu so správou ohľadom pamiatok. A druhý návrh. Môžem dostať ešte minútu na ten?
B. Bugár, podpredseda NR SR: (2004-09-09):
(Hlasovanie.) Prítomných je 130 poslancov, za 130 poslancov. Konštatujem, že tieto návrhy sme schválili. Nech sa páči.
P. Hrušovský, predseda NR SR: (2003-09-24):
Budeme pokračovať v rokovaní prerušeným bodom o vládnom návrhu zákona o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov , ktorý prerokúvame ako tlač 285. Prosím pána ministra Kaníka, aby zaujal miesto pre navrhovateľov, pani poslankyňu Kláru Sárközy, ktorú poveril výbor pre sociálne veci a bývanie, aby zaujala miesto pre navrhovateľov, a pána poslanca Buriana ako prvého ústne prihláseného do rozpravy, aby vystúpil. Na svetelnej tabuli máte mená poslancov, ktorí sa prihlásili k prerokúvanému bodu programu do rozpravy ústne. Pán poslanec Hopta má procedurálny návrh. Nech sa páči, pán poslanec Hopta. I. Hopta, poslanec: Vážený pán predseda. Keďže dnešná schôdzu alebo rokovanie máme dnes ukončiť, v mene poslaneckého klubu KSS navrhujem, aby sme dnes nerokovali o vládnom návrhu zákona o sociálnom poistení, tlač 283, a o vládnom návrhu zákona o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov. Myslíme si, že sú to také dôležité zákony, že nebude dostatok času na ich dobré prerokovanie, odborné posúdenie a prijatie správnych rozhodnutí. Čiže navrhujem, aby sme o týchto zákonoch rokovali až na budúcej schôdzi Národnej rady.
Petrák, Ľubomír, poslanec NR SR (2015-06-30):
Pán predseda, budeme hlasovať o návrhu uvedenom pod č. 5 v spoločnej správe, ktorý gestorský výbor odporúčal na schválenie a ktorý požiadal pán poslanec Poliačik vyňať na samostatné hlasovanie s tým, že podal v tej istej veci iné návrhy, s ktorými pán minister vyslovil súhlas. Pán predseda, dajte, prosím, hlasovať o návrhu č. 5 zo spoločnej správy.
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2020-09-17):
Ďakujem veľmi pekne, pán predsedajúci. Vážený pán predsedajúci, vážená Národná rada, vážení členovia vlády, dovoľte mi, aby som z poverenia predsedu vlády a podľa § 131 ods. 7 rokovacieho poriadku Národnej rady Slovenskej republiky ospravedlnila z dnešnej hodiny otázok neprítomných členov vlády a oznámila ministrov poverených ich zastupovaním. Neprítomný minister dopravy a výstavby Andrej Doležal má pracovné povinnosti, zastupuje ho minister vnútra Roman Mikulec. Podpredseda vlády a minister hospodárstva Richard Sulík z dôvodu pracovných povinností nemá, nie sú naňho otázky. Ministerka spravodlivosti Mária Kolíková má neodkladné pracovné povinnosti, nie sú na ňu otázky. Ministerka kultúry Natália Milanová, neodkladné pracovné povinnosti, nie sú na ňu otázky. A minister zdravotníctva Marek Krajčí, ktorý má neodkladné pracovné povinnosti a nie sú na neho otázky. Ďakujem.